Яшчэ адным важным вектарам для нас з’яўляецца выхаванне. Насамрэч гэта вялікая работа, якой удзяляецца пільная ўвага ў кожнай установе адукацыі. Нам крыху прасцей, бо гімназія наша невялікая. На сёння гэта 416 навучэнцаў. Усіх ведаеш і бачыш штодзень. Аднак выхаваўчая работа мае свае асаблівасці. Стараемся рознымі мерапрыемствамі ахапіць як мага большую частку дзяцей. І робім гэта як на працягу вучэбнага тыдня, так і ў шосты школьны дзень.